**Ministru kabineta noteikumu projekta “Grozījumi Ministru kabineta 2002.gada 19.februāra noteikumos Nr.68 “Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu “Grozījumi Ministru kabineta 2002.gada 19.februāra noteikumos Nr.68 “Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai”” (turpmāk – projekts), lai nodrošinātu Eiropas Parlamenta un Padomes 2013.gada 20.novembra Direktīvas Nr.2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ) (turpmāk – grozījumu direktīva) noteikto prasību pārņemšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2002.gada 19.februāra noteikumi Nr.68 “Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai” nosaka (turpmāk – noteikumi Nr.68) izglītības programmu minimālās prasības zobārsta, farmaceita, māsas un vecmātes profesijās saskaņā ar Eiropas Parlamenta un Padomes 2005.gada 7.septembra Direktīvu 2005/36/EK par profesionālo kvalifikāciju atzīšanu (turpmāk – direktīva). Līdz ar grozījumu direktīvas pieņemšanu, šīs prasības ir daļēji mainījušās, tādēļ ir nepieciešams pārskatīt Latvijas Republikas normatīvajos aktos noteiktās prasības. Informatīvā atsauce uz Eiropas Savienības direktīvām tiek papildināta ar atsauci uz grozījumu direktīvu.  Tiesiskā regulējuma galvenais mērķis ir pārņemt grozījumu direktīvā noteiktās prasības, līdz ar to nodrošinot to, lai apgūstot zobārsta, farmaceita, māsas un vecmātes profesijas Latvijas augstākās izglītības studiju programmās, iegūtā profesionālā kvalifikācija atbilstu grozījumu direktīvas prasībām un diplomu ieguvējiem tiktu nodrošinātas viņu tiesības uz profesionālās kvalifikācijas atzīšanu Eiropas Savienības dalībvalstīs un Eiropas Ekonomiskās zonas valstīs un viņi varētu pilnvērtīgi izmantot savas tiesības piedalīties brīvā darbaspēka kustībā.  Vienlaicīgi projektā ir aktualizēta terminoloģija atbilstoši profesionālajā māsu, farmaceitu un vecmāšu mūsdienu profesionālajā vidē lietotajai terminoloģijai saskaņā ar profesionālo asociāciju un vadošo medicīniskās izglītības centru Latvijā − Rīgas Stradiņa universitātes un Latvijas Universitātes izteiktajiem priekšlikumiem.  Projekts paredz izslēgt nosacījumus attiecībā uz mutes, sejas un žokļu ķirurģijas un zobārstniecības minimālo rezidentūras izglītības programmu ilgumu. Pamatojums šim priekšlikumam ir nepieciešamība savstarpēji saskaņot spēkā esošos normatīvos aktus. Mutes, sejas un žokļu ķirurģija saskaņā ar Ministru kabineta 2009.gada 24.februāra noteikumiem Nr.192 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” (2.pielikums, 5.1. apakšpunkts) un Ministru kabineta 2009.gada 24.marta noteikumiem Nr.268 “Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” (turpmāk – noteikumi Nr.268) 234.punktu ir ārsta pamatspecialitāte. Prasības zobārsta izglītībai nosaka likuma “Par reglamentētajām profesijām un profesionālās kvalifikācijas atzīšanu” 12.pants un noteikumu Nr.268 3.sadaļa, kur nav noteikta prasība divus gadus ilgas rezidentūras programmas zobārstniecībā apguvei. |
| 3. | Projekta izstrādē iesaistītās institūcijas | Ministrija, Latvijas Māsu asociācija, Latvijas Farmaceitu biedrība, Rīgas Stradiņa Universitāte, Latvijas Universitāte. |
| 4. | Cita informācija | Nav. |

|  |  |  |  |
| --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā noteiktais attieksies uz:  1) fiziskām personām, kuras Latvijas Republikā studē pašlaik vai nākotnē studiju programmās farmaceita, māsas un vecmātes profesijas apguvei;  2) augstākās izglītības iestādēm, kuras īsteno studiju programmas, pēc kuru beigšanas tiek piešķirta farmaceita, māsas un vecmātes profesionālā kvalifikācija. |
| 2. | | Tiesiskā regulējuma ietekme uz tautsaimniecību un administratīvo slogu | Projektam būs labvēlīga ietekme uz uzņēmējdarbības vidi, jo tiks veicināta brīva darbaspēka kustība un Eiropas Vienotā tirgus attīstība. Projektam būs labvēlīga ietekme uz privātpersonām, kuras pašlaik vai nākotnē apgūst studiju programmas farmaceita, māsas un vecmātes profesijas iegūšanai, jo viņu iegūtā izglītība atbildīs direktīvas prasībām un tas atvieglos viņu iespējas atzīt profesionālo kvalifikāciju ārvalstīs.  Tiks palielināta starptautiskā uzticamība Latvijas Republikas izglītības sistēmai. Augstākās izglītības iestādēm, studiju programmu saturā īstenojot grozījumu direktīvas prasības, palielināsies iespējas piesaistīt ārzemju studējošos, tādējādi gūstot papildus līdzekļus no augstākās izglītības pakalpojumu eksporta, tomēr šo ietekmju apjomu precīzi prognozēt nav iespējams, jo projekts kopumā uzlabos vidi, radot labvēlīgas attīstības priekšnoteikumus.  Projekts ietekmēs 6 augstākās izglītības iestāžu darbu, kuras īsteno kopā 14 studiju programmas (skat.1.tabulu), pēc kuru beigšanas tiek.  **1.tabula**  **Augstākās izglītības iestādes un studiju programmas, pēc kuru beigšanas tiek piešķirta farmaceita, māsas un vecmātes profesionālā kvalifikācija**   |  |  |  | | --- | --- | --- | | *Studiju programmas nosaukums* | *Studiju programmas kods* | | | Rīgas Stradiņa universitāte: | | | | Farmācija | | 42725 | | Klīniskā farmācija | | 47725 | | Māszinības | | 45723 | | Māszinības | | 42723 | | Māszinības | | 41723 | | Vecmāte | | 41723 | | Vecmāte | | 42723 | | Latvijas Universitāte: | | | | Māszinības | | 42723 | | Latvijas Universitātes P.Stradiņa medicīnas koledža: | | | | Māszinības | | 41723 | | Latvijas Universitātes Rīgas Medicīnas koledža: | | | | Māszinības | | 41723 | | Rīgas Stradiņa universitātes Sarkanā Krusta medicīnas koledža: | | | | Māszinības | | 41723 | | Rīgas 1.medicīnas koledža: | | | | Ārstniecība (vecmāte) | | 41721 | | Māszinības | | 41723 | | Daugavpils Medicīnas koledža: | | | | Māszinības | | 41723 | |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

**V. Tiesību akta projekta atbilstība Latvijas Republikas starptautiskajām saistībām**

|  |  |  |
| --- | --- | --- |
| 1. | Saistības pret Eiropas Savienību | Ar projektu tiek pārņemta grozījumu direktīva.  Saskaņā ar grozījumu direktīvas 3.panta 1.punktu dalībvalstu normatīvajiem un administratīvajiem aktiem, kas vajadzīgi, lai izpildītu šīs direktīvas prasības, jāstājas spēkā līdz 2016.gada 18.janvārim. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2013.gada 20.novembra Direktīvas Nr.2013/55/ES ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ). | | | | | |
| A | | B | | C | | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Grozījumu direktīvas 1.panta  23) daļas g) apakšpunkts (par direktīvas 31.panta 7.punktu) | projekta 9.punkts  (par noteikumu Nr.68 8.6. apakšpunktu) | | | Tiks ieviesta pilnībā | | | Neparedz stingrākas prasības. |
| Grozījumu direktīvas 1.panta  30) daļas c) apakšpunkts (par direktīvas 40.panta 3.punkta a)apakšpunktu) | projekta 17.punkts  (par noteikumu Nr.68 13.1. apakšpunktu) | | | Tiks ieviesta pilnībā | | | Neparedz stingrākas prasības. |
| Grozījumu direktīvas 1.panta  30) daļas c) apakšpunkts (par direktīvas 40.panta 3.punktu) | projekta 18.punkts  (par noteikumu Nr.68 13.3. un 13.4. apakšpunktu) | | | Tiks ieviesta pilnībā | | | Neparedz stingrākas prasības. |
| Grozījumu direktīvas 1.panta  34) daļa (par direktīvas 45.panta 2.punktu) | projekta 5.punkts  (par noteikumu Nr.68 7.punktu) | | | Tiks ieviesta pilnībā | | | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Projekts šo jomu neskar. | | | |
| Cita informācija | | | | Nav | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Projekts šo jomu neskar. | | | | |
| A | | | B | | C | | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | Projekts šo jomu neskar. | | | | |
| Cita informācija | | | Nav | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc izsludināšanas Valsts sekretāru sanāksmē projekts publicēts ministrijas tīmekļa vietnē. |
| 2. | Sabiedrības līdzdalība projekta izstrādē | Projekta izstrādē piedalījās Rīgas Stradiņa universitāte, Latvijas Universitāte, Latvijas Māsu asociācija, Latvijas Farmaceitu biedrība. |
| 3. | Sabiedrības līdzdalības rezultāti | Projekta izstrādē izmantoti Rīgas Stradiņa universitātes, Latvijas Universitātes, Latvijas Māsu asociācijas, Latvijas Farmaceitu biedrības, Veselības ministrijas priekšlikumi attiecībā uz profesionālo terminoloģiju. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Augstākās izglītības iestādes, kuras īsteno studiju programmas, pēc kuru beigšanas tiek piešķirta farmaceita, māsas un vecmātes profesionālā kvalifikācija, kā arī informācijas institūcijas un institūcijas, kas izsniedz profesionālās kvalifikācijas atzīšanas apliecības reglamentētajās profesijās. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III, IV sadaļa - noteikumu projekts šīs jomas neskar*.

Izglītības un zinātnes ministrs Kārlis Šadurskis

Vizē:

Valsts sekretāra vietnieks -

Nodrošinājuma un finanšu departamenta direktors,

valsts sekretāra pienākumu izpildītājs E.Martinsons

30.03.2016.

1534

I.Stūre, 67047899

Inese.Sture@izm.gov.lv